Diari Oficial de la Generalitat Valenciana


Sumari del DOGV 3609, del 21-10-1999 (1999/8943)

ACORD de 5 d'octubre de 1999, del Govern Valencià, pel qual s'autoritza determinat ajustament en el capítol IV del programa 313.20, Drogodependències i Altres Addiccions, que implica la minoració de línies nominatives, per import global de 83.417.230 de pessetes (expedient 16.014/99-129).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3609

Data del DOGV
:   21-10-1999

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   1999/8943


Organisme emissor
:   Conselleria d'Economia i Hisenda

Tipus de document
:   Acord

ACORD de 5 d'octubre de 1999, del Govern Valencià, pel qual s'autoritza determinat ajustament en el capítol IV del programa 313.20, Drogodependències i Altres Addiccions, que implica la minoració de línies nominatives, per import global de 02.283.059 de pessetes (expedient 16.014/99-129). [1999/M8943]
  
El Govern Valencià, en la reunió del dia 5 d'octubre de 1999, adoptà l'acord següent:
  
Per a atendre majors necessitats de crèdit posades de manifest en les actuacions que es gestionen a través de les línies de subvenció 2.095, «Unitat conductes addictives i altres recursos sanitaris», així com en la línia 2.099, «Prevenció de les drogodependències i altres addiccions», ambdues emmarcades entre els objectius prioritaris de la mateixa Direcció General de Drogodependències, i recollits tant en la Llei 3/1997, de 16 de juny, de la Generalitat Valenciana, sobre Drogodependències i Altres Trastorns Addictius, com en el Pla Autonòmic 1999/2002, la Conselleria de Benestar Social ha proposat la minoració de la dotació de dues línies nominatives consignades en el mateix capítol i programa pressupostari, la desafectació de les quals es justifica per:
  
- La línia de subvenció 2.785 inclosa per la Llei de Pressupostos per a 1999, dotada amb 165.671.735 de pessetes, i que té per objecte donar cobertura al conveni que es té previst subscriure amb la Fundació Observatori Valencià sobre Drogodependències, per a finançar les seues despeses de funcionament, resulta susceptible de minorar-se ja que la demora de la seua posada en marxa fa preveure un sobrant de crèdit en quantia de 98.731.861 de pessetes, la resta queda per a finançar fins al final de l'exercici la prevista posada en funcionament.
  
- D'altra banda, la línia 2.353 que finança el conveni de col·laboració firmat el 31 de maig de 1999 amb la Universitat Miguel Hernández i que té per objecte contribuir al finançament de les despeses de manteniment de l'Institut d'Investigació en Drogodependències, s'ha subscrit per un import menor al consignat per la Llei de Pressupostos, per això també és susceptible de minorar-se en 30.294.074 de pessetes.
  
En conseqüència, la Conselleria de Benestar Social ha proposat destinar aquests sobrants de crèdit per a incrementar la dotació de les línies 2.095 i 2.099 en 40.577.749 i 36.914.836 de pessetes, respectivament.
  
En aquest sentit i en virtut del que disposen els articles 17 i 18 de la Llei 11/1998, de 29 de desembre, de Pressupostos de la Generalitat Valenciana per a 1999, a proposta del conseller d'Economia i Hisenda, el Govern Valencià
  
ACORDA
  
Autoritzar un ajustament en l'annex de transferències corrents del programa 313.20, Drogodependències y Altres Addiccions, segons es detalla a continuació:
  
València, 5 d'octubre de 1999
  
El conseller secretari del Govern Valencià,
  
JOSÉ JOAQUÍN RIPOLL SERRANO